Bol vyrobený len jeden prototyp tanku T22. Typ T22E1 bol pôvodný tank T22 s vežou z typu T20E1. Typ T22E2 vybavený 3 palcovým delom a odpružením pomocou torzných tyčí nebol nikdy vyrobený. Úpravy a presunutie prevodovky priniesli značné problémy, ktoré viedli k zrušeniu programu pre vývoj tankov T22. Automatický kanón kalibru 75 mm bol prvýkrát otestovaný na tomto tanku, ktorého maximálna palebná rýchlosť bola 20 rán za minútu, avšak v decembri roku 1944 bol vývoj tohto dela prerušený z dôvodu jeho nespoľahlivosti. K tomuto nedostatku taktiež prispela nutnosť výroby diel s vyšším kalibrom.